"Amanda is deurentyd baie vriendelik en verduidelik die prosesse en assesering baie mooi vir ouer en kind. Sy het 'n talent en is regtig baie goed met die kinders (en ouers)."
"Ek sal dit definitief aanbeveel. My dogter is meer selfversekered, en die feit dat sy minder angstig is, het haar aggressie laat verminder."
"Amanda was baie vriendelik en profesioneel gedurende die evaluasie. Sy het die evaluasie op my kind se ouderdomsvlak gedoen en hom deurentyd op sy gemak laat voel."
"My kind is meer positief om te leer. Dis so lekker om jou kind se brein te verstaan en wat in daardie koppie aangaan. Sien uit daarna om te sien hoe dit hierdie jaar met die Eksamens gaan. Te danke aan Mind Moves is daar hoop! 🙂"
"Amanda was baie vriendelik en het my op my dadelik op my gemak laat voel. Sy het ook als goed verduidelik en enige vra wat ek gehad het beantwoord."
"Amanda is gemaak om met kinders te werk, sy is fantasties."
"My kind raak rustiger as sy die oefeninge doen. Ek doen dit selfs met haar wanneer ek sien sy neig om 'n uitbarsting te he, en kry dit dan reg om dit heeltemaal te vermy. Ek sal dit definitief aanbeveel."
"Die gereelde terugvoer is baie motiverend, aangesien 'n mens van sessie tot sessie 'n verskil kan sien en dit ge?valueer word."
"My kind is meer taak en doelgerig. Hy leer makliker en snap selfs wiskunde makliker. Hy hou ook meer van skool aangesien sy selfvertroue verbeter het en hy voel hy bereik iets. Lekker om 'n kind te sien wat meer positief is. Hy voel ook hy bereik meer aangesien alles nou meer sin maak vir hom. Dit wat hy nou insit glo ek sal ons die resultate van sien."
"My kind het baie verbeter met handskrif. Hy is rustiger en het meer geduld."
"Amanda het duidelikheid gegee ivm ons onsekerhede oor ons seun se leerprobleem."
"Ek het self die 5 in 1 werkswinkel gedoen nadat ek die boek 'Weg met leerblokasies' gelees het. Ek het besluit om die werkswinkel te doen om meer inligting te kry sodat ek beter kan verstaan waardeur my kind gaan."
"Amanda is absoluut fantasties en sy bespreek alles op 'n behulpsame manier dat alles sin maak. Amanda is 'n groot aanwins vir Mind Moves!"
"Was baie verras deur dit wat uitgekom het en hoe maklik dit is om aan te spreek.Wonderlike ervaring. My kind het dadelik vir Amanda vertrou en oopgemaak."
"Dis wonderlik om te weet dat 'n klein dingetjie soos 'n refleks jou kind se leer kan beinvloed. Ek sien uit daarna om te sien hoe hy verbeter."
"Ek verstaan die manier waarop my kinders dink en besluite neem soveel beter. Uit die sessie het Amanda my gehelp met die beste studiemetode vir elkeen en dit het baie goed gewerk met die eksamenvoorbereiding."
"Ek wil net vir jou groooooot dankie sê vir die professionele manier waarop jy hierdie kinders getoets het. Jy is absoluut gemaak vir hierdie werk. Alles was so akkuraat en help ons soooo baie om hierdie kinders te verstaan. Doen so voort. Jy is uitstekend. Jou hart vir kinders maak dit so maklik vir hulle. Ek kry sommer trane. Welgedaan."
"Amanda se entoesiasme en positiwiteit is wonderlik! Haar interaksie met die kinders laat hulle veilig voel en dra by tot die sukses van die evaluasie. Amanda is net amazing!"
"Amanda was very professional and worked so well with my daughter making her feel very comfortable."
"Amanda is uiters bekwaam in haar veld, baie vriendelik en my kind het dit baie positief ervaar by haar."
"Ons is baie dankbaar dat ons te wete gekom het van Mind Moves - groot verskil gebring in my kind se lewe. Hy speel met gemak met vreemde maatjies en praat met gemak met vreemde grootmense. Hy is nie meer bang vir uitdagings nie - hy was altyd bang vir hoogtes, nou klim hy mure en bome uit."
"Amanda is an excellent facilitator and is outstanding with my daughter!"
"My kind lyk vir my baie rustiger. Sy klasjuffrou het ook 'n positiewe verandering waargeneem. Ons 2de besoek volg en ons sien uit om verder te vorder met die oefeninge."
"My kind se werkstempo het baie toegeneem. Ons geniet Amanda baie. Sy is warm en vriendelik, reageer op boodskappe as iets nie duidelik is nie, bemoedig baie, haar ondersteuning is fantasties. Sy bemoedig my kind met woorde wat hy in die klaskamer kan herhaal. Haar leertegnieke werk. Sy ken haar mensies goed."
"Baie interessante ervaring en dit werk.. My seun is meer positief oor die lees en skoolwerk."
"Amanda het 'n fyn aanvoeling en liefde vir kinders. Sy is baie opbouend en weet hoe om kinders se selfvertroue 'n hupstoot te gee. Sy het ook oulike idees oor ouerskap oor die algemeen asook hoe om probleme te oorkom."
"Ek glo regtig dit gaan werk en my kind baie help. Ek kan reeds in sekere areas 'n verskil agterkom. Hy hou van sy oefeninge en doen dit baie getrou saam met my - hy herinner my ook daaraan."
"Ek het 'n baie goeie ervaring gehad. Ek is so desperaat dat my kind oor sy vrese moet kom, en die oefeninge maak vir my baie sin. Ek sal dit aan enigiemand aanbeveel."
"Baie dankie vir die wonderlike program. Dit stel my gerus dat daar nou antwoorde is vir vrae wat nooit kon beantwoord word nie. "
"My kind se "anger issues" is minder. Ek dink dis omdat die konsentrasie begin verbeter en die liggaam en brein nou begin saamwerk is dinge makliker vir haar."
"Ek sal dit (die Skoolgereedheid) beslis aanbeveel vir kinders wat Gr 1 toe gaan. Die "one on one" aandag doen wondere vir skoolgereedheid."
Amanda Wepener - Centurion Pretoria
Mind Moves Profile
Gevorderde Mind Moves Instrukteur
Mind Dynamix Profileerder
Mind Moves Werkswinkelaanbieder
B.Ed (Intermediate & Senior Phase)
Ek glo dat elke kind die potensiaal het om sukses te behaal. Dis vir my super lekker om 'n kind te laat besef dat hy/sy kan leer en dat dit lekker is om te leer! Ek glo daarin om ouers toe te rus, want meeste van die terapie gebeur tuis. Ek doen daagliks Mind Moves oefeninge met my eie kinders en ervaar eerstehands dat dit WERK. Dit is my hart dat elke kind goed moet voel oor homself/haarself en dis my roeping om dit te help laat gebeur.